als_Latn dik_Latn sag_Latn
Prishtinë, 7 maj 2014 – Shumëkush ka vlerësuar objektin e panaireve në Shkabaj, ku para pak ditësh u hap Panairi Ndërkombëtar ”Prishtina 2014”. Por rruga deri në hyrje të këtij objekti është në gjendje të mjerë. Zyrtarë të Ministrisë së Infrastrukturës thonë se moti i lig nuk lejoi kryerjen në kohë të punimeve, e ata që morën pjesë në panair, thonë se megjithatë, rruga e dëmtuar i la shije jo të mirë panairit.
Rruga e parregulluar drejt objektit të panaireve në fshatin Shkabaj ka bërë që të devalvohen të gjitha efektet pozitive të vlerësuara si të tilla nga Oda Ekonomike, si organizator i Panairit të përgjithshëm ndërkombëtar “Prishtina 2014″ i cili u mbajt për 3 ditë me radhë. Kështu thotë kryetari i Odës, Safet Gërxhaliu, i cili shton se kanë pasur zotime se rruga do të përfundohet deri më 28 prill, dhe se ka qenë kohë e shkurtë për alternativa tjera.
‘”Krejt këto pika pozitive dhe efektet pozitive multiplikative që i ka arrit ky panair, i ka devalvuar 100 % rruga e paasfaltuar dhe kjo bukuri që vret e rrugës drejtë objektit të panairit duhet t’i shkojë në përgjigje atij që e ka kontraktua dhe atij që e ka marrë punën dhe nuk e ka krye. Dëmet për veturat dhe për qytetarët vërtetë kanë qenë të mëdha dhe duhet dikush t’i mbajë të paktën në ndërgjegjen e vet”, tha ai.
Por zyrtarë të Ministrisë së Infrastrukturës thonë se arsyeja pse nuk është përfunduar rruga nga rruga nacionale Prishtinë – Mitrovicë deri tek objekti i panaireve, ka qenë për shkak të motit.
“Ne kemi shpallë tenderin, kemi kontraktua kompaninë, janë bërë punime janë kryer shpronësimet dhe jemi në fazën finale por për shkak të kushteve të motit, për shkak të stinës që kemi qenë dhe shirave që na kanë përcjellë edhe këto ditë nuk ka mundur kompania të aktivizojë dhe të fillojë me shtresimin e asfaltit, shpresojmë që nga dje dhe në ditët në vazhdim, kemi dhënë një urdhër për të gjithë kompanitë anë e kënd vendit që të mobilizohemi
maksimalisht dhe të vazhdojmë me punimet aty ku ka ngel dhe ne presim që brenda një afati optimal kjo të ndodh dhe ajo rrugë të jetë e asfaltuar”, thotë Lah Nitaj nga Ministria e Infrastrukturës.
E ministri (në detyrë) i Tregtisë, Bernard Nikaj, nëpërmjet telefonit u shpreh se ndonëse rruga ka qenë në atë gjendje, numri i madh i vizitorëve në panair tregon se ia ka vlejtur që të mbahet ky panair në objektin e ri të panaireve të kësaj ministrie.
als_Latn als_Latn als_Latn als_Latn als_Latn als_Latn als_Latn